У победоносној бици на Јадру (Цер, 3–6. августа 1914) Српска војска изгубила је близу 17.000 официра и војника (12% састава), а од тога било је 11.519 рањеника. Историчар Јеремија Станојевић писао је: „Губици наше војске у Церској бици износили су 240 официра и 15.000 војника, што значи преко 20% бораца. Губици у бици на Руднику били су још већи и износили 22.000 погинулих, 91.000 рањених и 19.000 заробљених. Иако су крвави губици били за 25% мањи од непријатељских, ипак је наш напор био несравњено већи, а наши извори снаге сасвим исцрпени“.